আলেক্ষ্যং ইউনিয়ন

আলেক্ষ্যং বাংলাদেশের বান্দরবান জেলার অন্তর্গত রোয়াংছড়ি উপজেলার একটি ইউনিয়ন।

 আয়তন 
আলেক্ষ্যং ইউনিয়নের আয়তন ২৮,১৬০ একর (১১৩.৯৬ বর্গ কিলোমিটার)।

 জনসংখ্যার উপাত্ত 
২০২২ সালের পরিসংখ্যান অনুযায়ী ইউনিয়নের জনসংখ্যা ৬,০১০জন। এর মধ্যে ৪,৫৫৮জন বৌদ্ধ, ১,০০৬জন খ্রিস্টান, ৩৭১জন মুসলিম, ৭৫জন হিন্দু ।https://bbs.portal.gov.bd/site/page/b432a7e5-8b4d-4dac-a76c-a9be4e85828c

নৃতাত্ত্বিকভাবে ৬০৭জন বাঙালি, ২,৩৮৭জন‌ মারমা, ৭৬৪জন ত্রিপুরা ও ২,২৫২জন অন্যান্য।

 অবস্থান ও সীমানা 
রোয়াংছড়ি উপজেলার উত্তর-মধ্যাংশে আলেক্ষ্যং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের পশ্চিমে নোয়াপতং ইউনিয়ন ও বান্দরবান সদর উপজেলার বান্দরবান সদর ইউনিয়ন, দক্ষিণে রোয়াংছড়ি সদর ইউনিয়ন, পূর্বে রাঙ্গামাটি জেলার বিলাইছড়ি উপজেলার বড়থলি ইউনিয়ন এবং উত্তরে রাঙ্গামাটি জেলার বিলাইছড়ি উপজেলার ফারুয়া ইউনিয়ন অবস্থিত।

 প্রশাসনিক কাঠামো 
আলেক্ষ্যং ইউনিয়ন রোয়াংছড়ি উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম রোয়াংছড়ি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।

ওয়ার্ডভিত্তিক এ ইউনিয়নের গ্রামগুলো হল:
ওয়ার্ড নংগ্রাম/পাড়ার নাম১নং ওয়ার্ডমংপ্রুপাড়া, গুরুপাড়া, আলিচুপাড়া, ওয়াব্রেংপাড়া২নং ওয়ার্ডবম হেডম্যানপাড়া, বিনাংগোপাড়া, লোলিত মোহনপাড়া, ললিত মোহনপাড়া, চিনিপাড়া, নোয়াপাড়া, রুরুপাড়া, সিরামনিপাড়া৩নং ওয়ার্ডপ্রতিজ্ঞাপাড়া, চুয়ান বিলপাড়া, খেলংপাড়া, তারাছাপাড়া, সূর্যবানপাড়া, মডেন্দ্রপাড়া, দৈয়কুমারপাড়া, সিপিপাড়া, রুলকিপাড়া, মডেল বমপাড়া৪নং ওয়ার্ডচহ্লাপাড়া, শিলবাধাপাড়া, ফোসাউপাড়া, জাদুমনিপাড়া, বাজারপাড়া৫নং ওয়ার্ডবেক্ষ্যংপাড়া, লোগইপাড়া, বাক্ষ্যংপাড়া৬নং ওয়ার্ডসাধুচন্দ্রপাড়া, নারাইংপাড়া, মণিচন্দ্রপাড়া৭নং ওয়ার্ডগ্রোক্ষ্যংপাড়া, পুণর্বাসনপাড়া, নাথুক্রিপাড়া, হ্লাপাইগইপাড়া৮নং ওয়ার্ডবিজয়পাড়া, জামাচন্দ্রপাড়া, বটতলীপাড়া, পাইংক্ষ্যংপাড়া, আঙ্গাপাড়া, চানমুনিপাড়া৯নং ওয়ার্ডওয়াগয়পাড়া, নাতিংঝিরিপাড়া

 শিক্ষা ব্যবস্থা 
২০১১ সালের আদমশুমারি অনুযায়ী আলেক্ষ্যং ইউনিয়নের সাক্ষরতার হার ৩৬.৮%। এ ইউনিয়নে ২টি নিম্ন মাধ্যমিক বিদ্যালয় ও ৮টি প্রাথমিক বিদ্যালয় রয়েছে।

 শিক্ষা প্রতিষ্ঠান 
নিম্ন মাধ্যমিক বিদ্যালয়
 কচ্ছপতলী নিম্ন মাধ্যমিক বিদ্যালয়
 বেক্ষ্যং নিম্ন মাধ্যমিক বিদ্যালয়

প্রাথমিক বিদ্যালয়
 আলেক্ষ্যং হেডম্যানপাড়া সরকারি প্রাথমিক বিদ্যালয়
 কদমপ্রুপাড়া সরকারি প্রাথমিক বিদ্যালয়
 কচ্ছপতলী সরকারি প্রাথমিক বিদ্যালয়
 জামাচন্দ্রপাড়া সরকারি প্রাথমিক বিদ্যালয়
 তারাছাপাড়া সরকারি প্রাথমিক বিদ্যালয়
 ভাঙ্গামুড়া সরকারি প্রাথমিক বিদ্যালয়
 হাংটুক্রী সরকারি প্রাথমিক বিদ্যালয়
 হ্লাপাইগই সরকারি প্রাথমিক বিদ্যালয়

 যোগাযোগ ব্যবস্থা 
আলেক্ষ্যং ইউনিয়নে যোগাযোগের প্রধান সড়ক হল রোয়াংছড়ি-আলেক্ষ্যং সড়ক। প্রধান যোগাযোগ মাধ্যম চাঁদের গাড়ি।

 খাল ও নদী 
আলেক্ষ্যং ইউনিয়নের মধ্য দিয়ে প্রবাহিত হচ্ছে বেংছড়ি খাল ও তারাছা খাল।

 হাট-বাজার 
আলেক্ষ্যং ইউনিয়নের প্রধান ২টি হাট-বাজার হল কচ্ছপতলী বাজার এবং বটতলী বাজার।

 দর্শনীয় স্থান 
আলেক্ষ্যং ইউনিয়নের দর্শনীয় স্থানগুলোর মধ্যে রয়েছে:
 রামাতং পাহাড়
 শীলবান্ধা ঝর্ণা

 জনপ্রতিনিধি 
 বর্তমান চেয়ারম্যান: বিশ্বনাথ তঞ্চঙ্গ্যা

 আরও দেখুন 
 রোয়াংছড়ি উপজেলা
 রোয়াংছড়ি থানা
 বান্দরবান জেলা

 তথ্যসূত্র 

 বহিঃসংযোগ 

বিষয়শ্রেণী:রোয়াংছড়ি উপজেলার ইউনিয়ন